A Bizottság határozata (2002. március 19.) az Európai Parlament és a Tanács 2119/98/EK határozata értelmében a közösségi hálózatnak jelentendő fertőző betegségek esetdefinícióinak megállapításáról (az értesítés a C(2002) 1043. számú dokumentummal történt)



Hivatalos Lap L 086 , 03/04/2002 o. 0044 - 0062

CS.ES fejezet 15 kötet 07 o. 28 - 46

ET.ES fejezet 15 kötet 07 o. 28 - 46

HU.ES fejezet 15 kötet 07 o. 28 - 46

LT.ES fejezet 15 kötet 07 o. 28 - 46

LV.ES fejezet 15 kötet 07 o. 28 - 46

MT.ES fejezet 15 kötet 07 o. 28 - 46

PL.ES fejezet 15 kötet 07 o. 28 - 46

SK.ES fejezet 15 kötet 07 o. 28 - 46

SL.ES fejezet 15 kötet 07 o. 28 - 46



A Bizottság határozata (2002. március 19.) az Európai Parlament és a Tanács 2119/98/EK határozata értelmében a közösségi hálózatnak jelentendő fertőző betegségek esetdefinícióinak megállapításáról (az értesítés a C(2002) 1043. számú dokumentummal történt) (2002/253/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a Közösségben a fertőző betegségek járványügyi felügyeleti és ellenőrzési hálózatának létrehozásáról szóló, 1998. szeptember 24-i 2119/98/EK európai parlamenti és tanácsi határozatra [1] és különösen annak 3. cikke c) bekezdésére, mivel: (1) A tagállamoknak a közösségi hálózaton keresztül továbbítaniuk kell a fertőző betegségek járványügyi helyzetével és a fertőző betegségekből adódó közegészségügyi veszélyhelyzetekkel kapcsolatos információkat oly módon, amely lehetővé teszi a Közösségi és nemzeti szinten végrehajtott megelőző és ellenőrző intézkedések összehasonlítását. (2) Az ilyen információk összehasonlíthatósága érdekében egységes esetmeghatározás kidolgozása abban az esetben is nélkülözhetetlen, ha a betegségspecifikus járványügyi felügyeleti hálózatok még nem működnek. Amint e határozat hatályba lép, ezen esetmeghatározásokat kell alkalmazni a Közösségi hálózatnak küldendő jelentésekben, és e jelentéseknek meg kell felelniük a személyes adatok védelmére vonatkozó rendelkezéseknek. (3) A jelentések összehasonlítását lehetővé tevő esetmeghatározások lépcsőzetesen épülnek fel, így rugalmasságot biztosítanak a tagállamok szervezetei és/vagy hatóságai részére a betegségekre és az egészséggel kapcsolatos specifikus jelenségekre vonatkozó információk közlése terén. Ezen esetmeghatározások különösen (elő)segítik a 2000/96/EK bizottsági határozatban [2] felsorolt betegségekről szóló jelentések elkészítését. (4) Az esetmeghatározásokat úgy kell kialakítani, hogy azok valamennyi tagállam számára a lehető legnagyobb mértékben alkalmazhatóak legyenek a jelentések elkészítésekor, felhasználva meglévő rendszereik adatait. Az esetmeghatározásoknak az adatgyűjtés különböző céljainak megfelelően különböző érzékenységi illetve specificitási szintek kialakítását kell lehetővé tenniük, és könnyen módosíthatóaknak kell lenniük. (5) Az e határozatban előírt intézkedések összhangban vannak a 2119/98/EK határozattal létrehozott bizottság véleményével, ELFOGADTA EZT A HATÁROZATOT: 1. cikk A 2119/98/EK határozat és különösen az annak 4. cikke előírásainak hatálya alá tartozó fertőző betegségek járványügyi felügyeletére és ellenőrzésére vonatkozó adatok közlésekor a tagállamok a mellékletben meghatározott esetmeghatározásokat alkalmazzák. 2. cikk Ezt a határozatot a legújabb tudományos ismeretek alapján a szükséges mértékben módosítják. 3. cikk Ezt a határozatot 2003. január 1-jétől kell alkalmazni. 4. cikk Ennek a határozatnak a tagállamok a címzettjei. Kelt Brüsszelben, 2002. március 19-én. a Bizottság részéről David Byrne a Bizottság tagja [1] HL L 268., 1998.10.3., 1. o. [2] HL L 28., 2000.2.3., 50. o. -------------------------------------------------- MELLÉKLET A 2000/96/EK HATÁROZATBAN FELSOROLT FERTŐZŐ BETEGSÉGEKRE VONATKOZÓ ESETMEGHATÁROZÁSOK AZ ESETMEGHATÁROZÁSOK ALKALMAZÁSÁRA VONATKOZÓ ÁLTALÁNOS ELVEK - Ellenkező rendelkezés hiányában, csak a tünetekkel rendelkező eseteket kell bejelenteni, azonban a tünetmentes fertőzések esetei is bejelentendők, ha a fertőzés kezelendő vagy népegészségügyi jelentősége van. - Az "epidemiológiai kapcsolattal rendelkező eset" olyan személy, aki vagy egy megerősített eset által, vagy vele azonos módon fertőződött (pl. ugyanazt az ételt fogyasztotta, ugyanabban a hotelben szállt meg stb.). - Az eseteket az alábbi fokozattokkal rendelkező háromszintű rendszerben kell osztályozni. - megerősített eset: laboratóriumi vizsgálattal igazolt, - valószínűsíthető eset: egyértelmű klinikai képpel rendelkező, vagy egy megerősített esettel "epidemiológiai kapcsolatban" álló eset, - gyanús eset: a betegségre jellemző klinikai kép, anélkül, hogy a megerősített vagy valószínűsíthető eset feltételeinek megfelelne. A fenti szinteknek megfelelő osztályozás változhat attól függően, hogy az egyes betegségeknek milyen epidemiológiai sajátosságai vannak. - A felsorolt klinikai tünetek listája csak a betegségre legjellemzőbb példákat tartalmazza a teljesség igénye nélkül. - A legtöbb betegség esetében különféle "laboratóriumi diagnosztikus kritériumok" kerülnek felsorolásra. Ha külön nincs jelezve, az eset igazolásához ezen laboratóriumi kritériumok egyike is elegendő. - Az esetmeghatározások felsorolásában feltüntetett "n.a." jelentése: "nem alkalmazható". BEVEZETŐ MEGJEGYZÉSEK 1. Az e dokumentumban közölt információk csak azt a célt szolgálják, hogy egységes jelentés(i rendszer) alakuljon ki, és az adatok a közösségi hálózaton belül összehasonlíthatóak legyenek. A "klinikai jellemzők" a betegség általános leírását ismerteti, és nem szükségszerűen jelzi a betegség valamennyi olyan jellemzőjét, amely a betegség klinikai diagnózisának felállításához szükséges. 2. Az e mellékletben közzétett laboratóriumi diagnosztikai kritériumokat különféle vizsgálati módszerekkel lehet teljesíteni. Ha azonban specifikus módszerek kerülnek említésre, azok használata ajánlott. ESETDEFINÍCIÓK SZERZETT IMMUNHIÁNYOS TÜNETEGYÜTTES (AIDS) ÉS HIV-FERTŐZÉS 1. AIDS Klinikai jellemzők Ide tartozik valamennyi olyan humán immundeficiencia vírussal (HIV) fertőzött egyén, aki az Európai AIDS-felügyelet esetmeghatározásában felsorolt 28 klinikai feltétel valamelyikével rendelkezik. Diagnosztikai kritériumok I. Felnőttek és serdülőkorúak: az Európai AIDS-felügyelet 1993. évi esetmeghatározása szerint (lásd II. melléklet). II. 13 éves kor alatti gyermekek: az Európai AIDS-felügyelet 1995. évi módosított esetmeghatározásában a gyermekekre vonatkozó definíció (lásd III. melléklet). Esetek osztályozása Gyanús: | n.a. | Valószínűsíthető: | n.a. | Megerősített: | az Európai AIDS-felügyelet esetmeghatározásának megfelelő eset. | 2. HIV-fertőzés Klinikai jellemzők A diagnózis a HIV-fertőzés laboratóriumi kritériumain vagy az AIDS diagnózisának megállapításán alapul. Laboratóriumi diagnosztikai kritériumok I. Felnőttek, serdülőkorúak és 18 hónapos vagy annál idősebb gyermekek - A HIV-antitest kimutatására irányuló vizsgálat pozitív eredménye egy ettől eltérő másik HIV-antitest vizsgálattal megerősítve. - A HIV-nukleinsav (RNS vagy DNS) kimutatása. - A HIV kimutatása HIV p24 antigénvizsgálattal, beleértve a neutralizációs vizsgálatot is. - A HIV izolálása (vírustenyésztés). II. 18 hónaposnál fiatalabb gyermekek - A HIV kimutatására alkalmas alábbi módszerek közül egy vagy több teszt segítségével elvégzett két különböző meghatározással kapott pozitív eredmény (kivéve a köldökvérből vett minta vizsgálatát): - A HIV-nukleinsav (RNS vagy DNS) kimutatása. - HIV p24 antigén-vizsgálat, az egyhónaposnál idősebb gyermekek esetében beleértve a neutralizációs vizsgálatot is. - A HIV izolálása (vírustenyésztés). Esetek osztályozása Gyanús: | n.a. | Valószínűsíthető: | n.a. | Megerősített: | Laboratóriumi vizsgálattal igazolt eset vagy az Európai AIDS-felügyelet esetmeghatározásának megfelelő eset. | LÉPFENE (ANTHRAX) Klinikai jellemzők Tüdőanthrax A Bacillus anthracis belélegzését követően, rövid prodroma után akut, lázzal járó légzési elégtelenség alakul ki oxigénhiánnyal (hypoxia), nehézlégzéssel és a mediastinum kiszélesedésének radiológiai leletével/bizonyítékaival. Bőranthrax Olyan bőrelváltozás, mely papulából a vesicula stádiumon át ödémával övezett, bemélyedő pokolvarrá alakul. Az elváltozás általában fájdalommentes, de általános tünetek kísérhetik (láz, rossz közérzet). Bélanthrax Nyers, kontaminált ételek fogyasztását követően erős hasi fájdalommal, hasmenéssel, lázzal és sepsissel járó tünetegyüttes alakul ki. Laboratóriumi diagnosztikai kritériumok - A Bacillus anthracis izolálása és azonosítása normálisan steril közegből (pl. vér, liquor) vagy valamely érintett szerv elváltozásából (bőr, tüdő, bél) származó mintából. - a következő két feltétel mindegyike: - a B. anthracis DNS kimutatása (pl. PCR vizsgálattal) normálisan steril közegből (pl. vér, liquor) vagy valamely érintett szerv elváltozásából (bőr, tüdő, bél) származó mintából, - a Bacillus anthracis jelenlétének kimutatása az érintett szövetből (bőr, tüdő vagy bél) származó klinikai minta immunhisztokémiai festésével. Megjegyzés: A betegségre utaló jelek hiányában az orrból tamponnal vett minta vizsgálata nem alkalmas az eset diagnózisának felállítására. Esetek osztályozása Gyanús: | n.a. | Valószínűsíthető: | A valószínű eset meghatározása a következő: A klinikai kép megfelel a betegségnek, anélkül, hogy a B. anthracis izolálása sikerrel járna, nincs alternatív diagnózis, de egy kiegészítő (szupportív) laboratóriumi vizsgálat laboratóriumi bizonyítékot szolgáltat,Az anthraxnak klinikailag megfelelő eset epidemiológiai kapcsolatban áll egy igazolt környezeti expozícióval, de a B. anthracis fertőzésnek nincs megerősítő laboratóriumi bizonyítéka. | Megerősített: | A betegségnek klinikailag megfelelő eset laboratóriumi megerősítéssel. | ÉLELMISZER EREDETŰ BOTULIZMUS Klinikai jellemzők A klinikai kép megfelel a botulizmusnak, pl. a tünetek: kettős látás, homályos látás, bulbáris gyengeség. A szimmetrikus paralízis gyorsan súlyosbodik. Laboratóriumi diagnosztikai kritériumok - A botulinum toxin kimutatása vérsavóban, székletben, gyomortartalomban vagy a beteg ételében. - A Clostridium botulinum baktérium izolálása a székletből. Esetek osztályozása Gyanús: | n.a. | Valószínűsíthető: | a betegségnek klinikailag megfelelő eset epidemiológiai kapcsolattal | Megerősített | A betegségnek klinikailag megfelelő eset laboratóriumi megerősítéssel | BRUCELLÓZIS Klinikai jellemzők A klinikai kép megfelel a brucellosisnak, pl. hirtelen vagy lappangva kezdődő láz, éjszakai izzadás, indokolatlan fáradtság, anorexia, súlyvesztés, fejfájás, izületi fájdalom. Laboratóriumi diagnosztikai kritériumok - Specifikus antitest-reakció kimutatása. - A Brucella species kimutatása klinikai mintában immunfluoreszcens módszerrel. - A Brucella species izolálása klinikai mintából. Valószínűsíthető esetnél: - Egyetlen magas titer érték. Esetek osztályozása Gyanús: | n.a. | Valószínűsíthető: | a betegségnek klinikailag megfelelő eset epidemiológiai kapcsolattal, vagy csupán egy magas titerrel rendelkező eset. | Megerősített: | A betegségnek klinikailag megfelelő eset laboratóriumi megerősítéssel | CAMPYLOBACTER-FERTŐZÉS Klinikai jellemzők A campylobacteriosis – nak megfelelő kórkép, pl. különböző súlyosságú hasmenéssel járó megbetegedés Laboratóriumi diagnosztikai kritériumok - A Campylobacter sp. izolálása bármilyen/valamely klinikai mintából. Esetek osztályozása Gyanús: | n.a. | Valószínűsíthető: | a betegségnek klinikailag megfelelő eset epidemiológiai kapcsolattal. | Megerősített: | A betegségnek klinikailag megfelelő eset laboratóriumi megerősítéssel. | CHLAMYDIA TRACHOMATIS, GENITÁLIS FERTŐZÉS Klinikai jellemzők Chlamydia trachomatis fertőzésnek megfelelő kórkép, pl. húgycsőgyulladás, mellékhere-gyulladás, méhnyak-gyulladás, akut petevezeték-gyulladás vagy más, szexuális úton terjedő tünetegyüttesek. Laboratóriumi diagnosztikai kritériumok - A Chlamydia trachomatis izolálása az urogenitális rendszerből vett minta tenyészetéből. - Chlamydia trachomatis kimutatása az urogenitális rendszerből vett klinikai mintában antigén vagy nukleinsav kimutatásával. Esetek osztályozása Gyanús: | n.a. | Valószínűsíthető: | n.a. | Megerősített: | Laboratóriumi vizsgálattal igazolt eset. | KOLERA Klinikai jellemzők Kolerának megfelelő klinikai kép, pl. vizes hasmenés és/vagy hányás. Súlyossága változó. Laboratóriumi diagnosztikai kritériumok - A toxigenikus (azaz kolera-toxint termelő) Vibrio cholerae O1 vagy O139 törzsek izolálása székletből vagy hányadékból. - A specifikus antitoxin illetve a kolera baktériumot ölő (vibrocid) antitest válaszreakció kimutatása. Esetek osztályozása Gyanús: | n.a. | Valószínűsíthető: | a betegségnek klinikailag megfelelő eset epidemiológiai kapcsolattal, | Megerősített: | A betegségnek klinikailag megfelelő eset laboratóriumi megerősítéssel. | CRYPTOSPORIDIOSIS Klinikai jellemzők Cryptosporidiosis – nak megfelelő klinikai kép, amelynek jellemzői a hasmenés, a hasi görcsök, az étvágytalanság, az émelygés (nausea) és a hányás. Laboratóriumi diagnosztikai kritériumok - A Cryptosporidium peték kimutatása a székletben. - A Cryptosporidium kimutatása a bélnedvben vagy a vékonybélből vett szövettani mintában. - A Cryptosporidium antigén kimutatása a székletben. Esetek osztályozása Gyanús: | n.a. | Valószínűsíthető: | a betegségnek klinikailag megfelelő eset epidemiológiai kapcsolattal. | Megerősített: | A betegségnek klinikailag megfelelő eset laboratóriumi megerősítéssel. | TOROKGYÍK (DIFTÉRIA) Klinikai jellemzők Diftériának megfelelő klinikai kép, pl. felső légúti megbetegedés torokgyulladással, alacsony lázzal, és a mandula/mandulák, a garat és/vagy az orr álhártyásodásával. Laboratóriumi diagnosztikai kritériumok - Toxintermelő Corynebacterium diphtheriae izolálása klinikai mintából. - A diftéria kórszövettani diagnózisa. Esetek osztályozása Gyanús: | n.a. | Valószínűsíthető: | a betegségnek klinikailag megfelelő eset, amely laboratóriumi vizsgálattal nincs megerősítve és nincs epidemiológiai kapcsolata. | Megerősített: | A betegségnek klinikailag megfelelő eset, amely vagy laboratóriumi vizsgálattal meg van erősítve vagy epidemiológiai kapcsolata van. | Megjegyzés: A nem méregtermelő Corynebacterium diphteriae baktériumot tünetmentes hordozókat vagy a bőrdiftéria esetet nem kell bejelenteni. ECHINOCOCCOSIS Klinikai jellemzők Echinococcosisnak megfelelő klinikai kép, amely különféle formában jelentkezhet, attól függően, hogy a ciszták mekkorák és hol telepednek meg. Laboratóriumi diagnosztikai kritériumok A diagnózis a következők szerint állapítható meg: - Kórszövettan - Képalkotó eljárások és szerológiai módszerek kombinációja (pl. indirekt haemagglutináció, immundiffúzió, immunoblot vizsgálat). Esetek osztályozása Gyanús: | n.a. | Valószínűsíthető: | n.a. | Megerősített: | A betegségnek klinikailag megfelelő eset laboratóriumi megerősítéssel. | EHEC (vérzéses bélgyulladást okozó Escherichia coli fertőzés) Klinikai jellemzők EHEC fertőzésnek megfelelő klinikai kép, pl. hasmenés (gyakran véres) és hasi görcsök. A betegség haemolitikus uraemiás szindrómával (HUS) illetve thrombotikus thrombocytopaeniás purpurával (TTP) szövődhet. Laboratóriumi diagnosztikai kritériumok - Olyan szerológiai csoportba tartozó Escherichia coli izolálása, mely vérzéses bélgyulladást okoz. - Szerológiai igazolás HUS-ban illetve TTP-ban szenvedő betegeknél. - Valószínűsített eseteknél: St×1/St×2 toxinok termelését kódolt gének kimutatása. Esetek osztályozása Gyanús: | n.a. | Valószínűsíthető: | Laboratóriumi vizsgálattal azonosított izolátum klinikai információ nélkül vagy klinikai tünetekkel rendelkező eset epidemiológiai kapcsolattal. | Megerősített: | A betegségnek klinikailag megfelelő eset laboratóriumi megerősítéssel. | GIARDIASIS Klinikai jellemzők Giardia lamblia fertőzésnek megfelelő klinikai kép, amelynek jellemzői a hasmenés, a hasi görcsök, a puffadás, a testsúlyvesztés vagy a felszívódási zavarok. Laboratóriumi diagnosztikai kritériumok - Giardia lamblia ciszták kimutatása a székletben. - Giardia lamblia trophozoiták kimutatása a székletben, a nyombélnedvben vagy a vékonybélből vett biopszia szövetmintájában. - Giardia lamblia antigén kimutatása a székletben. Esetek osztályozása Gyanús: | n.a. | Valószínűsíthető: | a betegségnek klinikailag megfelelő eset epidemiológiai kapcsolattal. | Megerősített: | Laboratóriumi vizsgálattal megerősített eset. | GONORRHOEA Klinikai jellemzők Gonorrhoeának megfelelő klinikai kép, pl. húgycsőgyulladás, méhnyak-gyulladás vagy petevezeték-gyulladás. Laboratóriumi diagnosztikai kritériumok - A Neisseria gonorrhoeae baktérium izolálása klinikai mintából. - A Neisseria gonorrhoeae antigén vagy nukleinsav kimutatása. - Sejten belül elhelyezkedő Gram-negatív diplococcus baktériumok kimutatása férfitól származó húgycsőkenetből. Esetek osztályozása Gyanús: | n.a. | Valószínűsíthető: | n.a. | Megerősített: | Laboratóriumi vizsgálattal megerősített eset. | INVAZÍV B TÍPUSÚ HAEMOPHILUS INFLUENZAE BETEGSÉG Klinikai jellemzők Invazív betegségnek megfelelő klinikai kép, pl. bacteriaemia (baktériumok jelenléte a keringésben), agyhártyagyulladás, ízületi gyulladás, gégefedő-gyulladás, csontvelőgyulladás vagy kötőszövet-gyulladás (cellulitis). Laboratóriumi diagnosztikai kritériumok - B típusú Haemophilus influenzae izolálása normális esetben steril közegből. - Haemophilus influenzae nukleinsav kimutatása normális esetben steril közegből. Valószínűsíthető esetnél: - Haemophilus influenzae antigén kimutatása normális esetben steril közegből. Esetek osztályozása Gyanús: | Gégefedő-gyulladás klinikai képe laboratóriumi megerősítés nélkül vagy a kórokozónak csupán nem steril helyről származó mintából történő azonosításával. | Valószínűsíthető: | A betegségnek megfelelő klinikai kép a fentiekben leírt antigén-kimutatással. | Megerősített: | A betegségnek klinikailag megfelelő eset laboratóriumi megerősítéssel. | VÍRUSOS MÁJGYULLADÁS (HEPATITIS) Klinikai jellemzők Tünetekkel járó esetekben a májgyulladásnak megfelelő klinikai kép, pl. a(z általános) tünetek és a sárgaság különböző időpontban történő megjelenése vagy emelkedett szérum aminotranszferáz-szint. Hepatitis A, akut Laboratóriumi diagnosztikai kritériumok - Hepatitis A vírus-specifikus IgM osztályba tartozó ellenanyag (anti-HAV) vizsgálat pozitív eredménnyel. - Antigén kimutatása a székletben. - Nukleinsav kimutatása a vérsavóban. Esetek osztályozása Gyanús: | n.a. | Valószínűsíthető: | A klinikai esetmeghatározásnak megfelelő eset epidemiológiai kapcsolattal. | Megerősített: | A klinikai esetmeghatározásnak megfelelő, laboratóriumi vizsgálattal megerősített eset. | Hepatitis B, akut Laboratóriumi diagnosztikai kritériumok - A hepatitis B core antigén-specifikus IgM osztályba tartozó ellenanyag (anti-HBc) vizsgálat pozitív eredménnyel. - A HBV-nukleinsav kimutatása a vérsavóban. Esetek osztályozása Gyanús: | n.a. | Valószínűsíthető: | HbsAg-pozitív eset akut hepatitisnek megfelelő klinikai képpel. | Megerősített: | Laboratóriumi vizsgálattal megerősített eset. | Hepatitis C Laboratóriumi diagnosztikai kritériumok - HCV-specifikus antitestek kimutatása. - HCV-nukleinsav kimutatása klinikai mintákból. Esetek osztályozása Gyanús: | n.a. | Valószínűsíthető: | n.a. | Megerősített: | Laboratóriumi vizsgálattal megerősített, tünetekkel járó eset. | HIV-FERTŐZÉS (Lásd feljebb, a Szerzett immunhiányos tünetegyüttes címszó alatt.) INFLUENZA Klinikai jellemzők Influenzának megfelelő klinikai kép, pl. a betegség hirtelen megjelenése, köhögés, 38 oC feletti láz, izomfájdalom és/vagy fejfájás. Laboratóriumi diagnosztikai kritériumok - Influenza antigén vagy influenzavírus-specifikus RNS kimutatása. - Influenzavírus izolálása. - Az influenza A vagy B vírusfertőzésre adott specifikus szérum antitest reakció kimutatása. Esetek osztályozása Gyanús: | Klinikailag megfelelő eset epidemiológiai kapcsolattal. | Valószínűsíthető: | n.a. | Megerősített: | Klinikailag megfelelő eset laboratóriumi vizsgálattal igazolva. | LEGIONELLOSIS Légionáriusok betegsége Klinikai jellemzők Tüdőgyulladás Pontiac-láz Klinikai jellemzők Orvosi segítség nélkül is gyógyuló, influenzaszerű betegség, melyet láz, fejfájás, izomfájdalom és száraz köhögés jellemez. A betegek 2–5 nap után, spontán módon, gyógykezelés nélkül gyógyulnak. Tüdőgyulladás jelei nem tapasztalhatók. A legionellosis laboratóriumi diagnosztikai kritériumai - Bármely Legionella species izolálása légúti váladékból, tüdőszövetből vagy vérből. - Legionella pneumophila 1-es szerocsoporttal vagy más szerocsoportokkal, illetve egyéb Legionella fajokkal szemben adott specifikus antitest-reakció kimutatása közvetett immunfluoreszcenciás antitestvizsgálattal vagy mikroagglutinációval. - Specifikus Legionella antigén kimutatása vizeletből, validált reagensekkel. Valószínűsíthető esetnél: - A vérsavóban egyetlen magas titerben jelenlevő, a Legionella pneumophila 1-es szerocsoporttal vagy más szerocsoportokkal, illetve egyéb Legionella fajokkal szemben termelődött specifikus antitest. - A specifikus Legionella antigén kimutatása légúti váladékból vagy a légúti váladékban illetve a tüdőszövetben lévő kórokozó közvetlen fluoreszcens antitest festése (DFA) előzetesen bevizsgált monoklonális reagensek használatával. Esetek osztályozása Gyanús: | n.a. | Valószínűsíthető: | A valószínűsíthető esetre vonatkozó laboratóriumi diagnosztikai kritériumot (lásd feljebb) kielégítő, klinikai szempontból megfelelő eset, vagy klinikai szempontból megfelelő eset epidemiológiai kapcsolattal. | Megerősített: | Klinikailag megfelelő eset laboratóriumi vizsgálattal igazolva. | LEPTOSPIROSIS Klinikai jellemzők Leptospirosis – nak megfelelő klinikai kép, melyet láz, fejfájás, hidegrázás, izomfájdalom, kötőhártya-bevérzés és ritkábban agyhártyagyulladás, kiütés, sárgaság vagy veseelégtelenség jellemez. Laboratóriumi diagnosztikai kritériumok - A Leptospira izolálása klinikai mintából. - Leptospira agglutinációs titer specifikus növekedésének kimutatása. - A Leptospira kimutatása klinikai mintában immunfluoreszcens módszerrel. - a Leptospira ellen termelődött, IgM osztályba tartozó antitest kimutatása vérsavóban. Esetek osztályozása Gyanús: | n.a. | Valószínűsíthető: | n.a. | Megerősített: | A klinikai képnek megfelelő eset laboratóriumi vizsgálattal megerősítve. | LISTERIOSIS Klinikai jellemzők Listeria monocytogenes által okozott fertőzés, amely számos klinikai tünet bármelyikét produkálhatja, ide értve a halvaszületést, az újszülöttkori listeriosist, az agyhártyagyulladást, a bacteriaemiát vagy lokalizált fertőzéseket is. Laboratóriumi diagnosztikai kritériumok - Listeria monocytogenes izolálása normális esetben steril közegből (pl. vérből, liquorból vagy ritkább esetben ízületi, mellhártya- vagy szívburok-folyadékból). Esetek osztályozása Gyanús: | n.a. | Valószínűsíthető: | n.a. | Megerősített: | A klinikai képnek megfelelő eset laboratóriumi vizsgálattal megerősítve. | MALÁRIA Klinikai jellemzők A maláriának megfelelő klinikai kép, pl. láz és ehhez gyakran társuló tünetek, köztük a fejfájás, a hátfájás, a hidegrázás, az izzadás, az izomfájdalom, az émelygés, a hányás, a hasmenés és a köhögés. Laboratóriumi diagnosztikai kritériumok - Malária paraziták kimutatása vérkenetből. - Plasmodium nukleinsav kimutatása. Esetek osztályozása Gyanús: | n.a. | Valószínűsíthető: | n.a. | Megerősített: | Laboratóriumi vizsgálattal megerősített malária parasitemia előfordulása bármely (tünetekkel rendelkező vagy tünetmentes) személyben. | KANYARÓ Klinikai jellemzők Kanyarónak megfelelő klinikai kép, azaz több mint 3 napig tartó, generalizált kiütés és 38,0oC-ot meghaladó láz, és egy vagy több tünet a következők közül: köhögés, nátha, Koplik-foltok, kötőhártya-gyulladás. Laboratóriumi diagnosztikai kritériumok - Kanyaró ellen termelődött, IgM osztályba tartozó antitestek kimutatása a közelmúltban védőoltásban nem részesült személy véréből. - Specifikus kanyaró-antitest válaszreakció kimutatása közelmúltban védőoltásban nem részesült személy véréből. - Az oltóanyagtörzzsel nem azonos kanyaróvírus kimutatása klinikai mintából. Esetek osztályozása Gyanús: | Orvos által kanyarónak diagnosztizált eset. | Valószínűsíthető: | A klinikai képnek megfelelő eset. | Megerősített: | Laboratóriumi vizsgálattal megerősített eset vagy a klinikai képnek megfelelő eset, epidemiológiai kapcsolattal. A laboratóriumi vizsgálattal megerősített esetnek nem kell a klinikai esetmeghatározásnak megfelelnie. | MENINGOCOCCUS-FERTŐZÉS Klinikai jellemzők A meningococcus betegségnek megfelelő klinikai kép, pl. agyhártyagyulladás és/vagy meningococcusok jelenléte a keringésben, amely gyorsan progrediálhat és purpura fulmináns, sokk, illetve halál léphet fel. Egyéb megnyilvánulások is lehetségesek. Laboratóriumi diagnosztikai kritériumok - A Neisseria meningitidis izolálása normális esetben steril közegből (pl. vérből, liquorból vagy ritkább esetben ízületi, mellhártya- vagy szívburok-folyadékból) vett mintából. - A Neisseria meningitidis nukleinsav kimutatása normális esetben steril közegből. - A Neisseria meningitidis antigén kimutatása normális esetben steril közegből. - Gram-negatív diplococcusok kimutatása mikroszkópos vizsgálattal normál esetben steril helyről. Valószínűsíthető esetnél: - A meningococcus elleni antitest egyszeri kimutatása magas titerben lábadozó beteg vérsavójában. Esetek osztályozása Gyanús: | n.a. | Valószínűsíthető: | Invazív meningococcus betegségnek megfelelő klinikai kép laboratóriumi megerősítés nélkül, vagy Neisseria meningitidis nem steril helyről történő azonosításával, vagy lábadozó beteg vérsavójában magas titerben jelenlévő, meningococcus ellen termelődött antitest kimutatásával. | Megerősített: | A betegségnek megfelelő klinikai kép laboratóriumi vizsgálattal megerősítve. | Megjegyzés: A tünetmentes hordozókat nem kell bejelenteni. MUMPSZ Klinikai jellemzők Mumpsznak megfelelő klinikai kép, pl. a fültőmirigy vagy más nyálmirigyek heveny módon jelentkező, egy- vagy kétoldali, több mint 2 napig tartó, spontán gyógyuló duzzanata egyéb, nyilvánvaló ok nélkül. Laboratóriumi diagnosztikai kritériumok - A mumpszvírus ellen termelődött, IgM osztályba tartozó antitest kimutatása. - Specifikus, mumpsz-antitest válaszreakció kimutatása a közelmúltban védőoltásban nem részesült személy véréből. - Az oltóanyagtörzzsel nem azonos mumpszvírus izolálása klinikai mintából. - Mumpszvírus nukleinsav kimutatása. Esetek osztályozása Gyanús: | n.a. | Valószínűsíthető: | A klinikai esetmeghatározásnak megfelelő eset, amely epidemiológiai kapcsolattal. | Megerősített: | Laboratóriumi vizsgálattal megerősített eset. | SZAMÁRKÖHÖGÉS (PERTUSSIS) Klinikai jellemzők Pertussis – nak (szamárköhögés) megfelelő klinikai kép, pl. legalább két hétig tartó, köhögéssel járó megbetegedés a következő tünetek valamelyikével: köhögési rohamok, "húzó" belégzés (inspirációs stridor), vagy köhögést követő hányás egyéb nyilvánvaló ok nélkül. Laboratóriumi diagnosztikai kritériumok - Specifikus pertussis-antitest válaszreakció kimutatása a közelmúltban védőoltásban nem részesült személy véréből. - A kórokozó nukleinsavának kimutatása. - A Bordetella pertussis izolálása klinikai mintából. Esetek osztályozása Gyanús: | A klinikai esetmeghatározásnak megfelelő eset. | Valószínűsíthető: | A klinikai esetmeghatározásnak megfelelő eset epidemiológiai kapcsolattal. | Megerősített: | Laboratóriumi vizsgálattal megerősített eset. | PESTIS Klinikai jellemzők A betegséget láz, hidegrázás, fejfájás, rossz közérzet, levertség és fehérvérsejtszám-emelkedés jellemzi, és a következő főbb klinikai formák egy vagy több fajtájának képében jelenik meg: - regionális nyirokcsomó-gyulladás (bubopestis), - szemmel látható nyirokcsomó-gyulladás nélkül fellépő vérmérgezés (vérmérgezéses pestis), - tüdőpestis, - torokgyulladás és nyaki nyirokcsomó-gyulladás. Laboratóriumi diagnosztikai kritériumok - A Yersinia pestis izolálása klinikai mintából. - A Yersinia pestis F1 antigénje ellen kialakult specifikus antitestreakció kimutatása. Valószínűsíthető esetnél: - A Yersinia pestis 1-es frakció (F1) antigénjével szemben termelődött szérum antitest emelkedett titere (dokumentált specifikus változás nélkül) pestis ellen korábban oltásban nem részesült beteg szervezetében. - Az F1 antigén kimutatása klinikai mintában fluoreszcens vizsgálattal. Esetek osztályozása Gyanús: | A klinikai képnek megfelelő eset. | Valószínűsíthető: | A klinikai képnek megfelelő eset a valószínűsíthető esetre vonatkozó laboratóriumi diagnosztikus kritériumnak megfelelő eredménnyel. | Megerősített: | A klinikai képnek megfelelő eset megerősítő laboratóriumi eredményekkel. | GYERMEKBÉNULÁS (POLIOMYELITIS) Klinikai jellemzők A gyermekbénulásnak megfelelő klinikai kép, pl. egy vagy több végtag heveny, petyhüdt bénulása az érintett végtagok ínreflexeinek csökkenésével vagy teljes hiányával egyéb nyilvánvaló ok, valamint az érzékelési vagy észlelési képesség elvesztése nélkül. Laboratóriumi diagnosztikai kritériumok - A gyermekbénulás vírusának (poliovírus) izolálása klinikai mintából. - A poliovírus nukleinsav kimutatása. Esetek osztályozása Gyanús: | n.a. | Valószínűsíthető: | A klinikai esetmeghatározásnak megfelelő eset. | Megerősített: | A klinikai esetmeghatározásnak megfelelő, laboratóriumi vizsgálattal megerősített eset. | VESZETTSÉG, HUMÁN Klinikai jellemzők A veszettség akut agyvelő-gyulladás (encephalomyelitis), amely az első tünetek megjelenését követő 10 napon belül szinte minden esetben kómához vagy halálhoz vezet. Laboratóriumi diagnosztikai kritériumok - Vírusantigének kimutatása direkt fluoreszcens antitestekkel (lehetőleg az agyból vagy a tarkón lévő hajhagymák körül lévő idegekből származó) klinikai mintában. - A veszettségvírus nukleinsav kimutatása klinikai mintában. - A veszettségvírus izolálása (sejttenyészetben vagy laboratóriumi állatban) nyálból, liquorból vagy a központi idegrendszerből származó szövetből. - A veszettségvírust semlegesítő antitest titerének (teljes semlegesítés) meghatározása oltásban nem részesült személy vérsavójában vagy liquorában. Esetek osztályozása Gyanús: | A klinikai képnek megfelelő eset laboratóriumi megerősítés nélkül. | Valószínűsíthető: | n.a. | Megerősített: | A klinikai képnek megfelelő eset laboratóriumi megerősítéssel. | RÓZSAHIMLŐ (RUBEOLA) Klinikai jellemzők Rózsahimlőnek megfelelő klinikai kép, pl. hevenyen jelentkező, generalizált, foltos-papulózus bőrkiütés és ízületi fájdalom/ízületi gyulladás, nyirokcsomó-duzzanat vagy kötőhártya-gyulladás. Laboratóriumi diagnosztikai kritériumok - A rózsahimlő vírusa ellen termelődött, IgM osztályba tartozó antitest kimutatása a közelmúltban védőoltásban nem részesült személy véréből. - Specifikus rózsahimlő-antitest válaszreakció kimutatása a közelmúltban védőoltásban nem részesült személy véréből. - Rózsahimlő vírus izolálása közelmúltban védőoltásban nem részesült személy véréből. - Rózsahimlővírus-nukleinsav kimutatása klinikai mintában. Esetek osztályozása Gyanús: | klinikai kórkép-meghatározásnak megfelelő eset | Valószínűsíthető: | A klinikai képnek megfelelő eset epidemiológiai kapcsolattal. | Megerősített: | A klinikai képnek megfelelő eset laboratóriumi vizsgálattal megerősítve. | SZALMONELLÓZIS (NEM S. TYPHI, NEM S. PARATYPHI ÁLTAL OKOZOTT MEGBETEGEDÉS) Klinikai jellemzők Szalmonellózisnak megfelelő klinikai kép, pl. hasmenés, hasi fájdalmak, émelygés és néha hányás. A baktérium a bélrendszeren mellett más szerveket is fertőzhet. Laboratóriumi diagnosztikai kritériumok - Salmonella (non-typhi, non-paratyphi) izolálása klinikai mintából. Esetek osztályozása Gyanús: | n.a. | Valószínűsíthető: | Laboratóriumi vizsgálattal azonosított izolátum klinikai információ nélkül vagy klinikai tünetekkel rendelkező eset epidemiológiai kapcsolattal. | Megerősített: | A klinikai képnek megfelelő eset laboratóriumi vizsgálattal megerősítve. | VÉRHAS (SHIGELLOSIS) Klinikai jellemzők Változó súlyosságú betegség, melyet hasmenés, láz, émelygés, hasi görcsök és görcsös székelési inger jellemez. Laboratóriumi diagnosztikai kritériumok - A Shigella species izolálása klinikai mintából. Esetek osztályozása Gyanús: | n.a. | Valószínűsíthető: | Klinikai képnek megfelelő eset epidemiológiai kapcsolattal. | Megerősített: | A klinikai képnek megfelelő eset laboratóriumi vizsgálattal megerősítve. | INVAZÍV STREPTOCOCCUS PNEUMONIAE BETEGSÉG Klinikai jellemzők A Streptococcus pneumoniae a fertőzés helyétől függően számos klinikai tünetet okoz (pl. heveny középfülgyulladás, tüdőgyulladás, baktériumok szaporodása és keringése a véráramban [vérmérgezés – bacteriaemia] vagy agyhártyagyulladás). Laboratóriumi diagnosztikai kritériumok - A Streptococcus pneumoniae izolálása normális esetben steril közegből (pl. vérből, liquorból vagy ritkább esetben ízületi, mellhártya- vagy szívburok-folyadékból). - A Streptococcus pneumoniae nukleinsav kimutatása normális esetben steril közegből. Valószínűsíthető esetnél: - A Streptococcus pneumoniae antigénjének kimutatása normális esetben steril közegből. Esetek osztályozása Gyanús: | A klinikai képnek megfelelő eset laboratóriumi megerősítés nélkül, vagy nem steril közegből származó mintából történő azonosítással. | Valószínűsíthető: | A klinikai képnek megfelelő eset pozitív eredményű antigén-vizsgálattal. | Megerősített: | A klinikai képnek megfelelő eset laboratóriumi vizsgálattal megerősítve. | SZIFILISZ Szifilisz, elsődleges Klinikai jellemzők A Treponema pallidum – fertőzésnek egyik klinikai stádiuma, melyet egy vagy több fekély jellemez. A fekélyek klinikai megjelenésükben nagymértékben különbözhetnek. Laboratóriumi diagnosztikai kritériumok - IgM osztályba tartozó specifikus antitestek kimutatása EIA módszerrel. - A Treponema pallidum kimutatása klinikai mintákban sötét látóteres mikroszkópos vizsgálattal, direkt fluoreszcens antitest vizsgálattal (DFA-TP) vagy ezekkel egyenértékű módszerekkel. Valószínűsíthető esetnél: - Reaktív szerológiai vizsgálat (nem treponema eredetű: Venereal Disease Research Laboratory, Venerológiai Betegségek Kutató Laboratóriuma [VDRL] vagy rapid plazma reagin vizsgálat (RPR); treponémás: fluoreszkáló treponéma antitest vizsgálat [FTA-ABS] vagy mikrohemagglutinációs vizsgálat a Treponema pallidumot specifikus antitest kimutatása [MHA-TP]. Esetek osztályozása Gyanús: | n.a. | Valószínűsíthető: | Elsődleges szifiliszes fekélynek vagy fekélyeknek megfelelő klinikai kép, és bármilyen pozitív reaktív szerológiai vizsgálati eredmény. | Megerősített: | A klinikai képnek megfelelő eset laboratóriumi vizsgálattal megerősítve. | Szifilisz, másodlagos Klinikai jellemzők A Treponema pallidum – fertőzés egyik stádiuma, melyre helyi vagy szétszórt bőr-nyálkahártya-elváltozások jellemzők, gyakran kísérő általános nyirokcsomó-megnagyobbodással. Az elsődleges fekély még jelen lehet. Laboratóriumi diagnosztikai kritériumok - A Treponema pallidum kimutatása klinikai mintákban sötétlátóteres mikroszkópos vizsgálattal, direkt fluoreszcens antitest vizsgálattal (DFA-TP) vagy ezekkel egyenértékű módszerekkel. Valószínűsíthető esetnél: - Reaktív szerológiai vizsgálat (nem treponema eredetű: Venereal Disease Research Laboratory, Venerológiai Betegségek Kutató Laboratóriuma [VDRL]) - Rapid plazma reagin (RPR); treponémás: fluoreszkáló, abszorbeált, treponema ellenes antitest (FTA-ABS). - Mikrohemagglutinációs vizsgálat a Treponema pallidum elleni antitest kimutatására (MHA-TP). Esetek osztályozása Gyanús: | n.a. | Valószínűsíthető: | A klinikai képnek megfelelő eset bármilyen alkalmas szerológiai vizsgálattal. | Megerősített: | A klinikai képnek megfelelő eset laboratóriumi vizsgálattal megerősítve. | Szifilisz, lappangó Klinikai jellemzők A Treponema pallidum által okozott fertőzés egyik stádiuma, melyben a kórokozó perzisztál a fertőzött személy testében anélkül hogy bármilyen tünetet vagy panaszt okozna. Laboratóriumi diagnosztikai kritériumok Specifikus EIA vizsgálattal kapott pozitív eredmény a fertőző szifilisz diagnosztizálására szolgáló laboratóriumi vizsgálatok (lsd. elsődleges vagy másodlagos szifilisznél) negatív eredménye mellett. Esetek osztályozása Gyanús: | n.a. | Valószínűsíthető: | Nincsenek szifiliszre utaló klinikai jelek vagy tünetek a fent leírt laboratóriumi vizsgálatok pozitív eredménye mellett. | Megerősített: | n.a. | TETANUSZ Klinikai jellemzők A klinikai kép megfelel a tetanusznak, pl. hirtelen kezdődő magas vérnyomás és/vagy fájdalmas izomgörcsök kialakulása rendszerint az állkapocs- illetve a nyakizmokban és testszerte, más, nyilvánvaló egészségügyi ok nélkül Laboratóriumi diagnosztikai kritériumok - Tetanusz toxoid ellen képződött antitest kimutatása oltatlan és nem kezelt betegben. - Specifikus tetanusz toxoid antitest-reakció kimutatása. Esetek osztályozása Gyanús: | n.a. | Valószínűsíthető: | n.a. | Megerősített: | A klinikai képnek megfelelő eset. | TOXOPLASMOSIS Klinikai jellemzők Protozoon okozta heveny megbetegedés, amely során a következő tünetek közül egy vagy több megfigyelhető: nyirokcsomó-duzzanat, agyvelőgyulladás, a szem ér- és ideghártyájának gyulladása, a központi idegrendszer kóros működése. A veleszületett fertőzések megjelenhetnek vízfejűség, kisfejűség (microcephalia), az agyszövet elmeszesedése, görcsrohamok, agyi elmaradottság (retardáció) formájában is. Laboratóriumi diagnosztikai kritériumok - Specifikus toxoplazma antitest-reakció kimutatása. - A kórokozó kimutatása a testszövetekben illetve testfolyadékokban vagy a kórokozó izolálása állatokban vagy sejttenyészetekben. - Toxoplazma nukleinsav kimutatása. Esetek osztályozása Gyanús: | n.a. | Valószínűsíthető: | n.a. | Megerősített: | A klinikai képnek megfelelő eset laboratóriumi vizsgálattal megerősítve. | TRICHINÓZIS Klinikai jellemzők A betegséget a Trichinella lárva lenyelése okozza. A betegségnek különböző klinikai megnyilvánulásai vannak. A tünetekkel rendelkező személyek között a gyakori elváltozások illetve tünetek lehetnek az eozinofil sejtek számának megemelkedése, láz, izomfájdalom és szemüreg körüli vizenyő. Laboratóriumi diagnosztikai kritériumok - Trichinella lárvák kimutatása az izom-biopsziás mintában. - Specifikus Trichinella antitest-reakció kimutatása. Esetek osztályozása Gyanús: | n.a. | Valószínűsíthető: | A klinikai képnek megfelelő eset epidemiológiai kapcsolattal. | Megerősített: | A klinikai képnek megfelelő eset laboratóriumi vizsgálattal megerősítve. | TUBERKULÓZIS (TBC) Klinikai kritériumok - A gyógyító orvos kompetenciája annak eldöntése, hogy a klinikai és/vagy radiológiai jelek és/vagy tünetek megfelelnek-e a tuberkulózisnak és - a gyógyító orvos dönti el, hogy a beteget teljes antituberkulotikus kezelésben részesíti-e. Laboratóriumi kritériumok - A Mycobacterium tuberculosis komplex (kivéve M. Bovis BCG) izolálása bármilyen klinikai mintából, tenyésztés útján. - Saválló baktériumok (AFB) jelenlétének bizonyítása spontán vagy provokációra ürítet köpet mikroszkópos vizsgálatával. Laboratóriumi kritériumok szerinti osztályozás Kétséget kizáró/biztos A Mycobacterium tuberculosis komplex (kivéve M. Bovis BCG) bármilyen klinikai mintából való izolálásával járó eset. Olyan országokban, ahol a tenyésztést nem alkalmazzák/nem hozzáférhető rutinszerűen, a köpetből készített kenetvizsgálattal saválló baktériumok kimutatása is kétséget kizáró/biztos esetnek tekintendő. A kétséget kizáró kategóriába nem tartozó/nem biztos A fenti klinikai feltételeknek megfelelő, de a kétséget kizáró eset laboratóriumi feltételeit nem kielégítő eset. A betegség előfordulási helye szerinti besorolás Tüdőtuberkulózis A tüdő szöveti állományának vagy a légcsőnek és a hörgőknek a tuberkulózisa. Tüdőn kívüli tuberkulózis A fent meghatározott, tüdővel kapcsolatos helyeken kívüli egyéb helyeken jelentkező tuberkulózis. Megelőző tuberkulózis elleni gyógykezelés szerinti besorolás Soha nem kezelt A múltban aktív tuberkulózis elleni kezelésben soha nem részesített beteg vagy olyan beteg, aki kevesebb mint egy hónapon át kapott tuberkulózis elleni gyógyszereket. Előzőleg kezelt A múltban aktív tuberkulózisban szenvedőnek diagnosztizált és tuberkulózis elleni gyógyszerekkel (kivéve a megelőző gyógykezeléseket) legalább egy hónapig ellátott beteg. TÍFUSZ/PARATÍFUSZ Klinikai jellemzők Salmonella typhi vagy paratyphi által okozott betegség, amelyet gyakran alattomos kezdetű, hosszan tartó láz, fejfájás, rossz közérzet, étvágytalanság, relatíve lassú szívverés, székrekedés vagy hasmenés és száraz köhögés jellemez. Azonban sok enyhe lefolyású és nem típusos fertőzés is előfordul. Laboratóriumi diagnosztikai kritériumok - A Salmonella typhi vagy paratyphi izolálása vérből, székletből vagy egyéb klinikai mintából. Esetek osztályozása Gyanús: | n.a. | Valószínűsíthető: | Laboratóriumi vizsgálattal megerősített izolátum klinikai információ nélkül vagy klinikai tünetekkel rendelkező eset epidemiológiai kapcsolattal. | Megerősített: | A klinikai képnek megfelelő eset laboratóriumi vizsgálattal megerősítve. | VARIÁNS CREUTZFELDT-JAKOB BETEGSÉG Klinikai jellemzők I. Kórtörténet (anamnézis) - Progresszív neurophszichiátriai rendellenesség, - A betegség időtartama több mint 6 hónap, - A rutinvizsgálat nem utal más diagnózisra, - Nincs esetleges iatrogén expozícióra utaló korábbi adat, II. Klinikai jellemzők - Korai pszichiátriai tünetek, - Tartós fájdalmas szenzoros tünetek, - A végtagok mozgási zavara (ataxia), - Myoclonus, vitustánc (chorea) vagy az izomtónus rendellenessége, - Dementia. Laboratóriumi diagnosztikai kritériumok - Az EEG nem mutatja a klasszikus Creutzfeldt-Jakob betegség (CJB) tipikus megjelenését (vagy nem végeznek EEG-vizsgálatot). - Az MRI vizsgálat kétoldali pulvináris magas jelet mutat. - Jellemző neuropatológiai és immunpatológiai eltérések. Esetek osztályozása Gyanús: | n.a. I. | Valószínűsíthető: | és a klinikai jellemzők 4/5 része, és az EEG nem mutatja a klasszikus Creutzfeldt-Jakob betegség tipikus megjelenését (vagy nem végeztek EEG-vizsgálatot) és az MRI vizsgálat kétoldali pulvináris magas jelet mutat, I. és a tonsilla biopszia vizsgálata pozitív. | Megerősített: | Progresszív neuropszichiátriai rendellenesség és a variáns Creutzfeldt-Jakob betegség diagnózisának neuropatológiai megerősítése. | VÍRUSOS EREDETŰ VÉRZÉSES LÁZAS MEGBETEGEDÉS Ebola/Marburg-láz Klinikai jellemzők Hirtelen lázzal, esetenként véres hasmenéssel és hányással kezdődik. Gyakori a fejfájás, az émelygés és a hasi fádalom. Vérzéses tünetek is felléphetnek a későbbiekben. Néhány betegnél foltos és kiemelkedő bőrkiütések fordulhatnak elő a törzsön. Laboratóriumi diagnosztikai kritériumok - Pozitív vírus izolálás. - Pozitív bőr biopsziás szövettani vizsgálat (immunhisztokémia). - Az Ebola/Marburg vírus nukleinsavának kimutatása. - Pozitív szerológiai vizsgálati eredmény, amely esetleg a betegség késői szakaszában jelenik meg. Esetek osztályozása Gyanús: | n.a. | Valószínűsíthető: | A klinikai képnek megfelelő eset epidemiológiai kapcsolattal. | Megerősített: | A klinikai képnek megfelelő eset laboratóriumi vizsgálattal megerősítve. | Lassa-láz Klinikai jellemzők A betegség fokozatosan kezdődik rossz közérzettel, lázzal, fejfájással, torokgyulladással, köhögéssel, émelygéssel, hányással, hasmenéssel, izomfájdalommal és mellkasi fájdalommal. Vérzéses tünetek is felléphetnek a későbbiekben. Laboratóriumi diagnosztikai kritériumok - A vírus izolálása. - Pozitív bőr biopsziás szövettani vizsgálat (immunhisztokémia). - A Lassa-vírus nukleinsavának kimutatása. - Pozitív szerológiai vizsgálati eredmény, amely esetleg a betegség késői szakaszában jelenik meg. Esetek osztályozása Gyanús: | n.a. | Valószínűsíthető: | A klinikai képnek megfelelő eset epidemiológiai kapcsolattal. | Megerősített: | A klinikai képnek megfelelő eset laboratóriumi vizsgálattal megerősítve. | Krimi-Kongó vérzéses láz Klinikai jellemzők A betegség fokozatosan kezdődik heveny, magas lázzal, hidegrázással, izomfájdalommal, émelygéssel, étvágytalansággal, hányással, fejfájással és hátfájással. Vérzéses tünetek is felléphetnek a későbbiekben. Laboratóriumi diagnosztikai kritériumok - A vírus izolálása. - A CCHF vírus nukleinsavának kimutatása. - Pozitív szerológiai vizsgálati eredmény, amely esetleg a betegség késői szakaszában jelenik meg. Esetek osztályozása Gyanús: | n.a. | Valószínűsíthető: | A klinikai képnek megfelelő eset epidemiológiai kapcsolattal. | Megerősített: | A klinikai képnek megfelelő eset laboratóriumi vizsgálattal megerősítve. | SÁRGALÁZ Klinikai jellemzők A betegségre jellemző a heveny kezdet, az általános tüneteket követő rövid átmeneti enyhülés, majd visszatérő láz, májgyulladás, albumin megjelenése a vizeletben (albuminuria) és néhány esetben veseelégtelenség, sokk és testszerte jelentkező vérzések. Laboratóriumi diagnosztikai kritériumok - a sárgaláz kórokozója elleni specifikus antitest-reakció kimutatása olyan betegekben, aki nem kapott sárgaláz elleni védőoltást, és akinél kizárták az egyéb flavivírusokra vonatkozó keresztreakciókat. - A vírus izolálása. - Sárgaláz vírusa antigénjének kimutatása. - A sárgaláz vírusa nukleinsavának kimutatása. Esetek osztályozása Gyanús: | n.a. | Valószínűsíthető: | A klinikai képnek megfelelő eset epidemiológiai kapcsolattal. | Megerősített: | A klinikai képnek megfelelő eset bármely laboratóriumi vizsgálattal megerősítve. | YERSINIOSIS Klinikai jellemzők Változó súlyosságú betegség hasmenéssel, lázzal, émelygéssel, hasi görccsel és görcsös székelési ingerrel. Laboratóriumi diagnosztikai kritériumok - A Yersinia enterocolitica vagy pseudotuberculosis izolálása klinikai mintából. Esetek osztályozása Gyanús: | n.a. | Valószínűsíthető: | A klinikai képnek megfelelő eset epidemiológiai kapcsolattal. | Megerősített: | Eset laboratóriumi vizsgálattal megerősítve. | --------------------------------------------------